**ELŐTERJESZTÉS**

**Kőszeg Város Önkormányzata Képviselő-testülete**

**2023. szeptember …-i ülésének**

**……... napirendi pontjához**

**Tisztelt Képviselő-testület!**

A nemzeti köznevelésről szóló 2011. évi CXC. törvény részletesen szabályozza a köznevelési intézmények fenntartóinak jogait, kötelességeit. A törvény 85. § (2) bekezdése alapján a fenntartó tanévenként legfeljebb egy alkalommal kötelezheti az igazgatót arra, hogy intézménye tevékenységéről átfogó módon beszámoljon.

A Kőszeg Meseváros Óvoda és Bölcsőde tevékenységének naprakész követése érdekében az intézményi beszámoló bekerült Kőszeg Város Önkormányzata Képviselő-testületének munkatervébe.

A beszámolót az intézmény vezetője készíti el, melyet el kell fogadnia az intézmény nevelőtestületének is.

Intézményünk beszámolóját Guttmann Ferencné, az intézmény előző vezetője készítette el. A nevelőtestület a beszámolót nevelőtestületi értekezleten elfogadta.

Fentiekre tekintettel kérem a Tisztelt Képviselő-testületet, hogy az előterjesztést megtárgyalni és a beszámolót elfogadni szíveskedjen.

Kőszeg, 2023. szeptember 8.

Kövesdi Gáborné s.k.

igazgató



**HATÁROZATI JAVASLAT**

Kőszeg Város Önkormányzatának Képviselő-testülete a nemzeti köznevelésről szóló 2011. évi CXC. törvény 85. § (2) bekezdése értelmében a Kőszeg Meseváros Óvoda és Bölcsőde 2022/23-as nevelési évről készített intézményi beszámolóját a melléklet szerinti tartalommal elfogadja.

